Majd Eddin Ghazal

Madždas Edinas Ghazalis (, g. 1987 m. balandžio 21 d. Damaske) – Sirijos lengvaatletis, kuris specializuojasi šuoliuose į aukštį. Pasaulio čempionatų prizininkas ir olimpinių žaidynių dalyvis.

 Biografija 
2007 m. laimėjo bronzą arabų šalių čempionate bei liko 14-as Azijos čempionate. Savo debiutinėse 2008 m. vasaros olimpinėse žaidynėse Sirijos atstovas atrankoje pakartojo nacionalinį rekordą, bet užėmė 24-ą vietą ir į finalą nepateko. 2011 m. Azijos čempionato sidabro medalininkas.

2012 m. vasaros olimpiadoje Ghazal liko 28-oje vietoje. 2016 m. vasaros olimpinėse žaidynėse Sirijos atstovas pirmą kartą pateko į olimpinį finalą, kuriame užėmė 7-ą vietą. 2017 m. pasaulio čempionate iškovotas bronzos medalis. 2019 m. Sirijos atstovas pirmą kartą tapo Azijos čempionu.

 Šaltiniai 

Kategorija:Sirijos olimpiečiai
Kategorija:Šuolininkai į aukštį